Repúblika di Shete Provinsia Uní di Hulanda

**Repúblika di e Shete Provinsia Uní di Hulanda** (hulandes: *Republiek der Zeven Verenigde Nederlanden*), tambe yamá *Provinsianan Uní di Hulanda*, tabata un estado konfederativo di shete provinsia ku tabata konsisti di e siguiente regionnan di Hulanda: Friesland, Stad en Ommelanden, Overijssel, Gelre, Utrecht, Holland, Zeeland en Drenthe. E repúblika a originá di Union di Utrecht di 1579 i a eksistí te ku e okupashon franses na aña 1795.

E Repúblika tabata un konfederashon, un aliansa di defensa i union di duana entre provinsianan, tur ku nan propio outonomia. Representantenan di kada provinsia tabata reuni den e Estadonan General (parlamento), ku tin su sede na Den Haag. Ounke e tabata konsistí di e shete provinsia prinsipal, e Repúblika tabata inkluí tambe e asina yamá *Generaliteitslanden* (paisnan di generalidat): regionnan Brabant, Vlaanderen, Westerwolde i Wedde, Overmaas i Upper Gelre. Esakinan i Drenthe, ounke un teritorio separá, no tabata un provinsia ku derechi di voto, pero si tabata manda representante pa parlamento pa koordiná.

## Historia
E Repúblika a wòrdu formalmente fundá na 1588, despues di un periodo di resistensia kontra e gobernashon di e rei spañó Felipe II, ku tabata goberná Hulanda bou di e dinastía Habsburgo. Ku e Akto di Renunsia na 1581, e provinsianan rebelde a deklará ku nan no ta rekonosé mas e rei spañó komo nan gobernante.

Ku e tratado di Pas di Westfalia na 1648, kual a pone fin na e Guera di Ochenta Aña, e Repúblika di e Shete Hulanda Uní a wòrdu rekonosé ofisialmente komo un estado independiente. El a retené varios teritorio ku el a konkistá durante e guera. 

Den siglo diesshete, e Repúblika tabata un di e podernan mundial mas importante. E pais, ku mas o ménos 1.5 mion habitante, a eksperimentá un *Edat di Oro*, ku gran influensia den komersio, kultura, arte i siensia. Amsterdam a bira e siudat komersial mas importante di Oropa, mientras pintornan manera Rembrandt, filósofonan manera Hugo de Groot, i sientífikonan manera Christiaan Huygens a kontribuí na su fama. E flota merkantil tabata inkluí mas ku 2.000 barkunan, i Verenigde Oostindische Compagnie (VOC) i West Indische Compagnie (WIC) tabata instrumento esensial den e ekspanshon kolonial i komersial di Hulanda. Fundá na 1621, WIC tabata un kompania komersial ku tabata operá bou di lisensia di gobièrnu, ku derechonan eksklusivo pa hasi negoshi i ekspedishon den Karibe, Nort i Sur Amérika, i parti di Afrika.

Ounke e poder di e Repúblika a dura hopi tempu, su dekadensia a kuminsá den siglo diesocho. E invashon franses di 1793–1795 a pone fin na e konfederashon. Den 1795, e Repúblika a wòrdu remplasá pa Repúblika di Batavia, bou di influensia di Fransia.

## Nòmbernan di e Républika
* De Republiek
* Hollandse Republiek
* Republiek der Verenigde Nederlanden
* Republiek der Verenigde Provinciën
* Republiek der Zeven Provinciën
* Republiek der Zeven Verenigde Nederlanden
* Republiek der Zeven Verenigde Provinciën
* Verenigde Provinciën
* Verenigde Provinciën der Nederlanden
* De Verenigde Gewesten
* De Zeven Verenigde Gewesten
* *Belgica Foederata* òf *Belgium Foederatum* 
Hurídika i konstitushonalmente uso di e término "Shete Repúblika Uni di Hulanda” lo tabata mas eksakto. Apenas despues di *Koninkrijk Holland*, ku e renasementu di e regionnan di Hulanda den Reino Hulandes (eróneamente yamá “Reino Hulandes”), e estado unitario a bin na eksistensia. Komo resultado di e estado unitario e estadonan anterior a kambia den regionnan desentralisá, esta e provinsianan, i huntu nan a wòrdu renombrá Hulanda.

## Link eksterno
* Alle resoluties van de Staten-Generaal ten tijde van de Republiek der Verenigde Nederlanden, goetgevonden.nl